**Alessandro Mahmud** (12 sentyabr 1992, Milan, İtaliya) və ya sadəcə **Mahmud** — Ərəb əsilli İtaliya müğənnisi və bəstəkarı. O, ifa etdiyi "Soldi" mahnısı ilə *2019 Sanremo musiqi festivalı*nda qələbə qazanaraq, İtaliyanı İsraildə keçirilən 2019 Avroviziya Mahnı Müsabiqəsində təmsil etmək hüququ əldə etmişdir. Mahmud Sanremoda iştirak haqqını festivaldan öncə gənc ifaçılar üçün keçirilən şouda "Gioventù bruciata" mahnısı ilə qələbə qazanaraq, əldə etmişdir. O, daha öncə İtaliyanın *X Factor* musiqi yarışmasının altıncı mövsümündə iştirak etmişdir.

Bioqrafiya
----------

Alessandro Mahmud 12 sentyabr 1992-ci ildə İtaliyanın Milan şəhərində anadan olmuşdur. Onun anası italyan, atası isə misirlidir. O, hələ kiçik yaşlarından musiqi ilə maraqlanmağa başlamışdır.

2012-ci ildə Mahmud İtaliyanın *X Factor* musiqi yarışmasının altıncı mövsümünə qatılmış və Simona Venturanın komandasında yer almışdır. Mahmudun yarışmadakı iştirakı yarışmanın üçüncü mərhələsində sona çatmışdır. Bu təcrübənin ardınca o, özü üçün mahnılar bəstələyib, ifa etməyə başlamışdır.

2015-ci ildə gənc ifaçı İtaliyanın nüfuzlu Sanremo musiqi festivalında iştirak edə bilmək üçün yeni ifaçılar üçün təşkil edilmiş müsabiqədə iştirak edərək, qələbə qazanmış və bununla da, 2016 Sanremo musiqi festivalında iştirak hüququ əldə etmişdir. Festivalda "Miss" mahnısı ilə çıxış edən Mahmud nəticədə 4-cü yerdə qərarlaşmışdır.

Mahmud Avroviziya səhnəsində
2017-ci ildə o, "Pesos" mahnısı ilə İtaliyanın Yay festivalında iştirak etmiş və gənc ifaçılar kateqoriyasında qələbə qazanmışdır. Mahmud eyni zamanda Elodi, Mikele Bravi və Qe Pekenonun ifa etdiyi "Nero Bali" və Marko Menqoni və Tom Uolkerin səsləndirdiyi "Hola (I Say)" mahnılarını bəstələmişdir. O, Fabri Fibra ilə "Luna" mahnısını birlikdə bəstələmiş və duet şəklində ifa etmişdir.

2018-ci ilin sentyabr ayında Mahmudun *Gioventù bruciata* adlı ilk mini-albomu təqdim olunmuşdur. O, albomun əsas mahnısı ilə Sanremo musiqi festivalının gənclər kateqoriyasında mübarizə aparmış və nəticədə qalib gəlmişdir. Bu qalibiyyət sayəsində Mahmud 2019 Sanremo musiqi festivalında iştirak hüququ əldə etmişdir. "Soldi" mahnısı ilə festivalda çıxış edən ifaçı İtaliya səhnəsinin bir çox tanınmış ulduzlarını geridə qoyaraq festivalın qalibi seçilmişdir. Bunun ardınca Mahmud İtaliyanı İsrailin Tel-Əviv şəhərində keçirilən 2019 Avroviziya Mahnı Müsabiqəsində təmsil etmək hüququ əldə etmişdir. O, müsabiqə üçün aparılan uzun məşqlərdən sonra müsabiqənin finalında "Soldi" mahnısını ifa edərək 26 ölkə təmsilçisinin mübarizə apardığı şouda 472 xal toplayaraq, 2-ci yerdə qazanmışdır.

Diskoqrafiya
------------

### Studio-albomlar

| Albom adı | İl |
| --- | --- |
|
| *Gioventù bruciata* | 2019 |
|

### Mini-albomlar

| Albom adı | İl |
| --- | --- |
|
| *Gioventù bruciata* | 2018 |
|

### Sinqllar

| Mahnı adı | İl | Albom |
| --- | --- | --- |
| "Fallin' Rain" | 2013 | — |
| "Dimentica" | 2016 |
| "Pesos" | 2017 |
| "Uramaki" | 2018 | *Gioventù bruciata* |
| "Milano Good Vibes" |
| "Asia Occidentale" |
| "Gioventù bruciata" |
| "Soldi" | 2019 |
|

İstinadlar
----------

1. 1 2  .
2. ↑  "Mahmoud: Discography & Songs". Discogs. 2022-09-24 tarixində arxivləşdirilib. İstifadə tarixi: 2019-02-10.
3. ↑  "Sanremo, il vincitore è Mahmood. Ultimo è secondo, terzo classificato Il Volo". La Repubblica. 10 fevral 2019. 2019-02-13 tarixində arxivləşdirilib. İstifadə tarixi: 2019-02-10.
4. ↑  "Mahmood è il secondo vincitore di Sanremo Giovani" (italyanca). RAI. 22 dekabr 2018. 2019-02-04 tarixində arxivləşdirilib. İstifadə tarixi: 10 fevral 2019.

|
|  |
|
| Əvvəlki:**Ermal Meta və Fabritsio Moro  "Non mi avete fatto niente"** | **İtaliya Avroviziya Mahnı Müsabiqəsində** **2019** | Sonrakı:**–** |

Xarici keçidlər
---------------

| ⛭2019 Avroviziya Mahnı Müsabiqəsi müğənniləri |
| --- |
| Final | Bilal Həsəni • Kobi Marimi • Mahmud • Maykl Rays • Miki • S!sters |
| I yarımfinal | Darude və Sebastian Reyman • D-moll • Eliot • Hatari • Katerina Duska • Keyt Miller-Haydki • Konan Oziriş • Lake Malawi • Nevena Bojoviç • Oto Nemsadze • Serhat • Tamta • Tulia • Viktor Kron • Yoçi Papai • Zala Kraly və Qaşper Şantl • ZENA |
| II yarımfinal | Anna Odobesku • Carousel • Con Lundvik • Çingiz Mustafayev • Dankan Lourens • Ester Peoni • KEiiNO • Leonora • Luka Henni • Mikela Paç • Paenda • Roko Blajeviç • Sara MakTernan • Sergey Lazarev • Srbuk • Tamara Todevska • Yonida Maliçi • Yuriy Veklenko |